
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1432 

10 Δεκεμβρίου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός, για πρώτη φορά των ορίων οιγιαλού, πα¬ 
ραλίας και του παλιού αιγιαλού στην Κοινότητα Κο- 
ρινού, από τη θέση «Αγία Παρασκευή» μέχρι τα όρια 
Κοινοτήτων Κορινού - Κίτρους. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου επί των οδών 
Αγ. Βαρβάρας και Λυσίου στη Δράμα, φερομένου ως 
ιδιοκτησία Παπανικολάου Ιωάννη. 2 

Έγκριση οριοθέτησης οικισμού Χαλίκι Ν. Τρικάλων. . 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2205 (1) 

Καθορισμός, για πρώτη φορά των ορίων αιγιαλού, παρα¬ 
λίας και του παλιού αιγιαλού στην Κοινότητα Κορινού, 
από τηθέση «Αγία Παρασκευή» μέχρι τα όρια Κοινοτή¬ 
των Κορινού - Κίτρους. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν 2344/ 
1940, περί αιγιαλού και παραλίας, όπως τροποποιήθηκαν 
και συμπληρώθηκαν με τις διατάξεις του άρθρου 13 του Ν. 
1078/80 και του άρθρου 23 του Ν. 1337/1983. 

2. Τις διατάξεις των άρθρων 100 και 153 του Π.Δ. 284/ 
1988 (ΦΕΚ 128 και 165/Α/1988), περί Οργανισμού του 
Υπουργείου Οικονομκών. 

3. Την από 6.8.1993 έκθεση της Επιτροπής καθορι¬ 
σμού των ορίων αιγιαλού και παραλίας και θέσεων αμμο- 
ληψίας, που καθόρισε τα όρια του αιγιαλού και της παρα¬ 
λίας στην Κοινότητα Κίτρους, από τη θέση «Αγία Παρα¬ 
σκευή» μέχρι τα όρια των Κοινοτήτων Κορινού - Κίτρους 
Ν. Πιερίας και το από 28.7.1993 τοπογραφικό διάγραμμα, 
με κλίμακα 1:1.000, του Τοπογράφου Υπομηχανικού της 
Δ/νσης Δασών Ν. Πιερίας Κων/νου Οικονόμου, που υπη¬ 


ρετεί με απόσπαση στην Κτηματική Υπηρεσία Ν. Πιερίας, 
το οποίο ελέγχθηκε και θεωρήθηκε νομότυπα από τη Δ/ 
νση Τεχνικών Υπηρεσιών Πιερίας και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο αριθ. Φ. 544.5/727/93/Σ. 
1556/18.10.1993 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955), «περί διοικητικής αποκε- 
ντρώσεως», σε συνδυασμό με τις διατάξεις του από 
28.6.1955 Β.Δ. «περί εξαιρέσεως από της κατά το άρθρο 
1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικσνο- 
μιοκών», του Β.Δ. 704/1970 και του άρθρου 1 παράγρα¬ 
φος 5 του Π.Δ. 71/1984, για μεταβίβαση αρμοδιοτήτων 
του Υπουργού Οικονομικών στους Νομάρχες και στις πε¬ 
ριφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 6.8.1993 έκθεση της Επιτρο¬ 
πής καθορισμού των ορίων του αιγιαλού και θέσεων αμμο- 
ληψίας, καθώς και το από 28.7.1993, τοπογραφικό διά¬ 
γραμμα που τη συνοδεύει, το οποίο συντάχθηκε από τον 
Τοπογράφο Υπομηχανικό τής Δ/νσης Δασών Ν. Πιερίας, 
Κων/νο Οικονόμου, που υπηρετεί με απόσπαση στην Κτη¬ 
ματική Υπηρεσία Ν. Πιερίας, με κλίμακα 1:1.000 και θεω¬ 
ρήθηκε από τη Δ/νση Τεχνικών Υπηρεσιών Ν. Πιερίας, επί 
του οποίου η πιο πάνω Επιτροπή καθόρισε: 

α) με κόκκινη συνεχή πολυγωνική γραμμή τα όρια του αι- 
γιαλού στην Κοινότητα Κορινού Ν. Πιερίας, από τη θέση 
Αγία Παρασκευή μέχρι και τα όρια των Κοινοτήτων Κορι- 
νού - Κίτρους. 

β) με κυανή συνεχή πολυγωνική γραμμή τα όρια του πα¬ 
λιού αιγιαλού στην ίδια θέση. 

2. Η απόφαση αυτή, με την έκθεση της πιο πάνω Επι¬ 
τροπής και το συνοδεύον τοπογραφικό διάγραμμα να δη- 
μοσιευθούν στην Εφημερίδα της Κυβερνήσεως. 

Κατερίνη, 23 Νοεμβρίου 1993 

Ο Νομάρχης 
ΧΡ. ΓΚΟΣΛΙΟΠΟΥΛΟΣ 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΠΙΕΡΙΑΣ 
ΚΤΗΜΑΤΙΚΗ ΥΠΗΡΕΣΙΑ 

ΕΚΘΕΣΗ 

ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ 
ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 

Για τον καθορισμό, για πρώτη φορά, των ορίων του αι- 
γιαλού, παραλίας και παλιού αιγιαλού, από τη θέση «Αγία 
Παρασκευή» μέχρι τα όρια των Κοινοτήτων Κορινού - Κί¬ 
τρους. 

Κατερίνη σήμερα την 6 Αυγούστου 1993 ημέρα Παρα¬ 
σκευή οι υπογεγραμμένοι: 

1. Σεραφείμ Σταφυλάς, Προϊστάμενος της Κτηματικής 
Υπηρεσίας Ν. Πιερίας, ως Πρόεδρος. 

2. Γρηγόριος Πάτσας, Μηχανικός της Δ.Τ. Υπηρεσιών 
Ν. Πιερίας, αναπληρών τον Δ/ντή Τεχνικών Υπηρεσιών Ν. 
Πιερίας, Κλήμη Ευθυμιάδη, ο οποίος απούσιαζε κατά τη 
συνεδρίαση της Επιτροπής για υπηρεσιακούς λόγους και 

3. Ανθυποπλοίαρχος Λ.Σ. Αρκάδιος Ψαλίδας Δ/ντής Λι¬ 
μενικού Τμήματος Κατερίνης αναπληρών τον Κεντρικό Λι¬ 
μενάρχη θεσ/νίκης Πλοίαρχο Λ.Σ. Αλέξανδρο Κορομά- 
ντζο ο οποίος απούσιαζε κατά τη συνεδρίαση της Επιτρο¬ 
πής για υπηρεσιακούς λόγους, ως μέλη, αποτελούντες 
την Επιτροπή καθορισμού των ορίων αιγιαλού - παραλίας, 
δυνάμει του άρθρου 100 του αριθ. 284/1988 Προεδρικού 
Διατάγματος και της αριθ. 546/19.3.1993 αποφάσεως 
του Νομάρχη Πιερίας, η οποία συγκλήθηκε με την αριθ. 
1409/26.7.1993 πρόσκληση του προέδρου της, μεταβή¬ 
καμε επί τόπου στην παραπάνω περιροχή και αφού λά¬ 
βαμε υπόψη: 

1. Τις διατάξεις του Α.Ν. 2344/40, όπως τροποποιήθη¬ 
καν και συμπληρώθηκαν μεταγενέστερα, όπως επίσης και 
τη σχετική Διοικητική και Δικαστηριακή Νομολογία. 

2. Την ανάγκη καθορισμού των ορίων αιγιαλού - παρα¬ 
λίας στην περιοχή, επειδή αυτή αρχίζει να παρουσιάζει με¬ 
γάλη τουριστική και οικιστική ανάπτυξη, μετά την κατα¬ 
σκευή της νέας παραλιακής οδού και την ένταξη της πε¬ 
ριοχής σε Ζ.Ο.Ε. (Ζώνη οικιστικού ελέγχου). 

3. Το τοπογραφικό και υψομετρικό διάγραμμα που συ¬ 
ντάχθηκε στις 28.7.1993 σε μία πινακίδα με κλίμακα 
1 -.1000, από τον Κων/νο Οικονόμου, τοπογράφο υπομη¬ 
χανικό, που υπηρετεί με απόσπαση στην Κτηματική Υπη¬ 
ρεσία Ν. Πιερίας, ελέγχθηκε και θεωρήθηκε νομότυπα 
από τη Δ/νση Τεχνικών Υπηρεσιών Ν. Πιερίας την 
30.7.1993, όπως ορίζει το άρθρο 20 του Ν. 719/77 και 


από το Γραφείο της Τοπογραφικής Υπηρεσίας Υ.Γ. Ν. 
Πιερίας για τις οριογραμμές των διανομών. 

4. Την από 28.7.1993 έκθεση έρευνας ιδιοκτησιακού 
καθεστώτος (άρθρο 9 του Α.Ν. 1539/38), για την πιο 
πάνω έκταση, του προαναφερομένου υπομηχανικού Κων/ 
νου Οικονόμου. 

5. Τη σχηματιοθείσα αντίληψη από τις επί τόπου μετα¬ 
βάσεις μας, για το πλάτος της βρέχόμενης ζώνης ξηράς 
και τα λοιπά συναφή στοιχεία ήτοι: 

α) Ότι η έκταση είναι πεδινή, αμμώδης, με ομαλή κλίση 

β) Ότι ο θαλάσσιος χώρος είναι ανεπεπταμένο πέλα¬ 
γος, χωρίς υφάλους, με ομαλά ομοιόμορφα και μικρά βάθη 
σε όλο το μήκος του. 

γ) Ότι οι κύριες κατευθύνσεις των πνεόντων ανέμων εί¬ 
ναι βόρειες - βορειοανατολικές και η έκθεση της έκτασης 
είναι ανατολική - νοτιοανατολική. 

6. Ότι υπάρχει παλαιός αιγιαλός του οποίου το προς δυ- 
σμάς όριο συμπίπτει με τις οριογραμμές των σχετικών δια¬ 
νομών, εποικιστικών εκτάσεων της Δ/νσης Γεωργίας Ν. 
Πιερίας, σύμφωνα με την από 28.7.1993 έκθεση έρευνας 
του Τοπογράφου Υπομηχανικού Κων/νου Οικονόμου. 

7. Τις αποτυπώσεις των ετών 1928-1930 και 1971 του 
Υπουργείου Γεωργίας στην περιοχή Κορινινού Ν. Πιε¬ 
ρίας. 

8. Τις οριστικές και συμπληρωματικές διανομές του 
αγροκτήματος Κορινού των ετών 1928 και 1971. 

9. Τις αεροφωτογραφίες λήψης 1945,1960,1969 και 
1979. 

Καθορίζουμε στο ήιο πάνω τοπογραφικό διάγραμμα: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με κορυφές 1,1", 2, 3,4, 5,6, 7,8, 9, 
10,11,12,13,14 (η οποία κορυφή 14 συμπίπτει με την 
κορυφή 1 του αιγιαλού Κορινού - ΦΕΚ 455/Δ/ 
8.8.1985). 

β) οριογραμμή του παλαιού αιγιαλού με συνεχή κυανή 
πολυγωνική γραμμή με κορυφές 1 ”, 2", 3”, 4”’ 5”, 6", Τ', 
8"’ 9 ", 10 " 11", 12", 13"’ 14", 15", 16 ', 1 Τ' (η οποία κο¬ 
ρυφή συμπίπτει με την κορυφή 1" του παλαιού αιγιαλού 
Κορινού ΦΕΚ 455/Δ/8.8.1985). 

Οι κορυφές των οριογραμμών, οι οποίες οροσημάνθη- 
καν επί του εδάφους, εξασφαλίζονται από σταθερά ση¬ 
μεία και συντεταγμένες που αναγράφονται στο τοπογρα- 
φικό διάγραμμα. 

Η Επιτροπή 

Ο Γραμματέας Ο Πρόεδρος Τα Μέλη 

(υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7766 (2) 

Χαρακτηρισμός ως διατηρητέου κτιρίου επί των οδών Αγ. 

Βαρβάρας και Λυσίου στη Δράμα, φερομένου ως ιδιο¬ 
κτησία Παπανικολάου Ιωάννη; 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1577/1985 (ΦΕΚ 210Α) «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α). 

β. Των Π.Δ./των 358/1986 (ΦΕΚ 158Α ), 92«/1987 
(ΦΕΚ 51 Α') και 492/1988 (ΦΕΚ 224 Α') για τις αρμοδιό¬ 
τητες και τον οργανισμό του Υπουργείου Βόρειας Ελλά¬ 
δας, αντίστοιχα. 

2. Την απόφαση Υ 704/19.8.1988 (ΦΕΚ 575 Β ) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 22.7.1993 αιτιολογική έκθεση της Δ/νσης 
Πολιτισμού του Υπουργείου Μακεδονίας - Θράκης. 

4. Το γεγονός ότι ο φερόμενος ως ιδιοκτήτης Παπανι- 
κολάου Ιωάννης δεν διατύπωσε μέσα σε προθεσμία ενός 
μηνός, ούτε και μέχρι σήμερα, τις τυχόν αντιρρήσεις του 
σε σχέση με την παραπάνω αιτιολογική έκθεση, αποφασί¬ 
ζουμε: 

1. Χαρακτηρίζουμε ως διατηρητέο το κτίριο επί των 
οδών Αγ. Βαρβάρας και Λυσίου στη Δράμα φερομένου ως 
ιδιοκτησία Παπανικολάου Ιωάννη όπως φαίνεται στο το- 
πογραφικό διάγραμμα σε κλίμακα 1:500 που θεωρήθηκε 
από τη Δ/νση Πολιτισμού του Υ.ΜΑ.Θ. και που σε σμί¬ 
κρυνση αντίτυπό του δημοσιεύεται με την απόφαση αυτή, 
γιατί πρόκειται για κτίριο λαϊκής παραδοσιακής Αρχιτεκτο¬ 
νικής που βρίσκεται μαζί με άλλα διατηρητέα κτίρια στο 


ιστορικό κέντρο της Δράμας. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέο κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της Δ/ 
νσης Πολ/μού του ΥΜΑΘ. Κατά της αποφάσεως αυτής 
μπορεί να ασκηθεί το ένδικο μέσο της αιτήσεως ακυρώ- 
σεως ενώπιον του Συμβουλίου της Επικράτειας, εντός 
προθεσμίας εξήντα (60) ημερών, αρχομένης από της επο¬ 
μένης της δημοσιεύσεως της στην Εφημερίδα της Κυβερ- 
νήσεως, σύμφωνα με τις διατάξεις του άρθρου 46 του Ν.Δ. 
170/1973 (ΦΕΚ 229 Α'), όπως αυτό αντικαταστάθηκε 
από το άρθρο 28 του Ν. 702/1977 (ΦΕΚ 268 Α'). 

6. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ούτε του Προϋπολογισμού του Δήμου 
Δράμας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Νοεμβρίου 1993 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 

Αριθ. 4578 (3) 

Έγκριση οριοθέτησης οικισμού Χαλίκι Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Π.Δ. «Τρόπος καθορισμού ορίων οι¬ 
κισμών της χώρας μέχρι 2000 κατοίκους ...» ΦΕΚ 181Δ/ 
3.5.85 όπως τροποποιήθηκε με το Π.Δ. «Τροποποίηση 
των από 24.4.85... και από 20.8.85.... Π.Δ/τος....»ΦΕΚ 
133Δ/23.2.87. 

2. Το σχεδιάγραμμα οριοθέτησης του οικισμού Χαλίκι 
που συντάχθηκε από το ΤΓΊ-ΠΕ Τρικάλων. 

3. Την αρ. 27/93 απόφαση του Κοινοτικού Συμβουλίου 
Χαλικιού με την οποία εγκρίνεται η οριοθέτηση του οικι¬ 
σμού. 

4. Την θετική γνωμοδότηση του Συμβουλίου Χ.Ο.Π. του 
Νομού που διατυπώθηκε στο αρ. 13/γνωμ. 3η/29.9.93 
πρακτικό συνεδρίασής του, αποφασίζουμε: 


1. Εγκρίνεται το σχεδιάγραμμα οριοθέτησης του οικι¬ 
σμού Χαλίκι. 

2. Τον παρακάτω πίνακα κατηγοριοποίησης, και εμβα- 
δού αρτιότητος. 

Πίνακας κατηγοριοποίησης και εμβαδού αρτιότητος. 

Οικισμός, βαθμός προστασίας, δυναμικότητα, βαθμός 
διασποράς, μέγεθος, εμβαδόν αρτιότητος. 

Χαλίκι, Παραδοσιακός, Στόσιμός, Συνεκτικός, Μικρός, 
300 τ.μ. 

Με την παρούσα απόφαση δεν προκαλείται δαπάνη σε 
βάρος του προϋπολογισμού της Κοινότητας. 

Η απόφαση αυτή με το σχεδιάγραμμα που τη συνοδεύει 
να δημοσιευθεί στην Εφημερίδα της Κυβερνήσεως. 

Τρίκαλα, 22 Νοεμβρίου 1993 

Ο Νομάρχης 
ΧΡ. ΚΑΡΑΦΟΥΛΙΔΗΣ 





